Príloha č. 6: Zmluva o mlčanlivosti a ochrane dôverných informácií (NDA)

 **Príloha č. 6: Zmluva o mlčanlivosti a ochrane dôverných informácií (NDA)**

 Názov obchodnej verejnej súťaže:

Doplnenie komponentov na validáciu cestovných dokladov a systému bezhotovostného predaja

**Zmluva o mlčanlivosti a ochrane dôverných informácií (NDA)**

uzavretá podľa ust. § 269 ods. 2 a § 271 zákona č. 513/1991 Zb. Obchodného

zákonníka v platnom znení

medzi

**Obchodná spoločnosť: Dopravný podnik mesta Žiliny s.r.o.**

So sídlom: Kvačalova 2, 011 40 Žilina

V zastúpení: Ing. Ján Barienčík, PhD., konateľ

Zapísaná: OR - OS Žilina Odd.: Sro, vl.č.:3510/L

IČO: 36007099

IČ DPH: SK2020447583

Bankové spojenie Slovenská sporiteľňa, a.s.

IBAN: SK1909000000005035044524

(ďalej ako „**Poskytovateľ**“)

a

**Obchodná spoločnosť:**

So sídlom:

V zastúpení:

Zapísaná:

IČO:

DIČ:

IČ DPH:

Bankové spojenie:

IBAN:

(ďalej ako „**Prijímateľ**“)

(obaja ďalej tiež ako „**Zmluvné strany**“)

**Preambula**

Vzhľadom na dôležitosť informácií a potreby udržiavať tieto informácie dôvernými z dôvodu ich významu sa Dopravný podnik mesta Žiliny s.r.o. rozhodol upraviť pravidlá ich poskytovania, používania a ochrany.

**Článok I.**

Na účely tejto zmluvy sa pojmom:

* **poskytovateľ** rozumie zmluvná strana, ktorá disponuje dôvernými informáciami alebo takéto informácie vlastní a poskytuje ich alebo sprístupňuje na účely projektu strane v súlade s podmienkami tejto zmluvy,
* **prijímateľ** rozumie zmluvná strana, ktorá sa na účely projektu oboznamuje s dôvernými informáciami v súlade s podmienkami tejto zmluvy,
* **projekt** rozumie vytvorenie cenovej ponuky, na základe technických špecifikácií, pre verejné obstarávanie postupom obchodnej verejnej súťaže s názvom „Doplnenie komponentov na validáciu cestovných dokladov a systému bezhotovostného predaja“,
* **zástupcovia** rozumejú zástupcovia, riaditelia, zamestnanci zmluvných strán, zmluvní partneri, externí poradcovia alebo konzultanti alebo iní odborní poradcovia zmluvnej strany tejto zmluvy, ktorí sú ňou menovaní alebo splnomocnení na konanie v jej mene, a
* **neoprávnená manipulácia** znamená vyzradenie, poskytnutie, sprístupnenie alebo umožnenie prístupu k dôverným informáciám (tak ako sú definované ďalej v tejto zmluve) tretej osobe v rozpore s podmienkami tejto zmluvy alebo zverejnenie, publikovanie alebo vystavenie dôverných informácií na akomkoľvek verejnom mieste prijímateľom alebo zneužitie dôverných informácií prijímateľom mimo rámca vzájomnej spolupráce s ich poskytovateľom, stratu, odcudzenie alebo poškodenie dôverných informácií alebo hmotných nosičov dôverných informácií zapríčinené prijímateľom bez ohľadu na zavinenie, alebo porušenie iných povinností na ochranu dôverných informácií podľa tejto zmluvy.

**Článok II.**

**Dôverné informácie**

1. Dôverné informácie, ako informácie osobitne citlivej povahy (ďalej ako **„Dôverné informácie“**), sú nižšie uvedené komunikačné protokoly , ktorých detailný obsah (štruktúra a opis) je predmetom prílohy č. 1 tejto zmluvy:
	1. *komunikačný protokol medzi označovačom cestovných lístkov a palubným počítačom prevádzkovaným Nadobúdateľom,*
	2. *komunikačný protokol medzi označovačom cestovných lístkov a bezkontaktnou čipovou kartou MiFare,*
	3. *komunikačný protokol medzi palubným počítačom a komunikačným serverom (obojsmerná výmena údajov za účelom ich poskytnutia pre ďalšie aplikácie – internetový predaj cestovných lístkov).*
2. Dôverné informácie sa poskytujú vo forme a rozsahu ako ich poskytovateľ získal. Poskytovateľ nie je v žiadnom prípade zodpovedný za presnosť alebo úplnosť dôverných informácií.
3. Zmluvné strany sa dohodli, že prijímateľ nebude poskytovať dôverné informácie tretej osobe a že budú s dôvernými informáciami zaobchádzať ako s informáciami osobitne citlivej povahy, ktoré majú charakter obchodného tajomstva.
4. Zmluvné strany sa dohodli, že nebudú priamo alebo nepriamo používať žiadne z dôverných informácií pre akýkoľvek účel, než v súvislosti s ich záväzkami vyplývajúcimi z projektu.

**Článok III.**

**Účel poskytnutia dôverných informácií**

1. Poskytovateľ odovzdáva dôverné informácie prijímateľovi výhradne za účelom vypracovania a predloženia cenovej ponuky za účelom zistenia predpokladanej hodnoty zákazky s názvom „Doplnenie komponentov na validáciu cestovných dokladov a systému bezhotovostného predaja“, v ktorej prijímateľ vystupuje ako hospodársky subjekt, ktorý požiadal o dôverné informácie za účelom vypracovania a predloženia cenovej ponuky.

**Článok IV.**

**Sprístupňovanie dôverných informácií**

1. Prijímateľ sa zaväzuje dodržiavať a prijať zodpovedajúce technické, organizačné a iné opatrenia potrebné na ochranu dôverných informácií, ktoré mu boli poskytnuté, pred neoprávnenou manipuláciou s nimi, minimálne však také opatrenia, ktoré sú porovnateľné s opatreniami aké dodržiava pri ochrane vlastných údajov podobnej povahy a dôležitosti (ktoré však nebudú v menšom rozsahu a kvalite, ako je rozumné a obvyklé).
2. Prijímateľ môže použiť dôverné informácie iba pre účely projektu ako je uvedené v článku III. ods. 1 tejto zmluvy a môže ich sprístupniť len svojim zástupcom, ktorí ich potrebujú poznať a sú povinní ich zachovávať v súlade s podmienkami tejto zmluvy. Prijímateľ zároveň nesmie poskytnúť akékoľvek dôverné informácie tretím osobám, pokiaľ nie je v tejto zmluve výslovne uvedené inak a to ani po ukončení platnosti tejto zmluvy.
3. Prijímateľ môže poskytnúť dôverné informácie, v nevyhnutnom rozsahu, výhradne svojmu subdodávateľovi pre účel projektu podľa čl. III ods. 1 tejto zmluvy, pričom sa na daného subdodávateľa vzťahujú všetky povinnosti vyplývajúce z tejto zmluvy.
4. V prípade, že Prijímateľ dostane žiadosť o zverejnenie všetkých alebo ľubovoľných častí dôverných informácií podľa platných právnych predpisov na základe žiadosti regulačného orgánu, súdneho príkazu, predvolania, civilného vyšetrovania alebo iného podobného procesu zo strany regulačného/štatutárneho orgánu, Prijímateľ súhlasí s tým, že ak je to právne prípustné, bezodkladne informuje Poskytovateľa o existencii, podmienkach a okolnostiach takejto žiadosti, poradí sa s Poskytovateľom o vhodnosti podniknúť kroky na odpor alebo zúžiť takúto požiadavku alebo získať primeraný ochranný príkaz. Ak je však Prijímateľ v prípade absencie ochranného príkazu napriek tomu nútený zverejniť akékoľvek dôverné informácie, môže zverejniť iba také dôverné informácie, ako to vyžadujú platné zákony a nariadenia.

**Článok V.**

**Práva a povinnosti**

1. Prijímateľ je povinný oznámiť poskytovateľovi každú neoprávnenú manipuláciu s dôvernými informáciami na svojej strane alebo inou osobou ihneď potom, ako túto skutočnosť zistí a zaväzuje sa vyvinúť v spolupráci s poskytovateľom maximálne úsilie na to, aby sa odstránili následky takejto neoprávnenej manipulácie, aby sa zabránilo ďalšej neoprávnenej manipulácii a tiež sa zabezpečili a obnovili všetky opatrenia potrebné na ochranu dôverných informácií v zmysle tejto zmluvy.
2. Prijímateľ do siedmich dní od prijatia písomnej žiadosti od Poskytovateľa vráti Poskytovateľovi alebo na žiadosť Poskytovateľa zničí všetky dôverné informácie, vrátane ich kópií a odstráni všetky materiály, systémy a všetky takéto dôverné informácie.
3. V prípade porušenia akejkoľvek povinnosti vyplývajúcej z tejto zmluvy Prijímateľom najmä, ale nie výhradne, porušením akejkoľvek povinnosti uvedenej v čl. II ods. 3 a ods. 4, čl. III ods. 1 a čl. IV tejto zmluvy, je Poskytovateľ oprávnený požadovať od Prijímateľa, ktorý porušil svoju povinnosť, zaplatenie zmluvnej pokuty v sume 100 000,00 EUR (slovom: stotisíc eur) za každé jedno takéto porušenie povinnosti. Zmluvná pokuta je splatná na základe faktúry vystavenej Poskytovateľom a to do 14 dní od jej doručenia. Zaplatením zmluvnej pokuty podľa tejto zmluvy nezaniká právo poskytovateľa na náhradu škody v celkovom rozsahu, podľa § 373 Obchodného zákonníka , t.j. Poskytovateľ je oprávnený požadovať náhradu škody presahujúcu zmluvnú pokutu.

**Článok VI.**

**Protikorupčná doložka**

1. Zmluvné strany sa zaväzujú zaistiť všetkými možnými prostriedkami, aby nedochádzalo ku korupčným konaniam v rámci obchodných vzťahov. Zmluvné strany prehlasujú, že zastávajú prístup nulovej tolerancie ku korupcii na všetkých úrovniach a vyžadujú od svojich vlastných zamestnancov a zmluvných partnerov konanie v súlade s protikorupčnými zákonmi.

**Článok VII.**

**Záverečné ustanovenia**

1. Ak sa zmluvné strany písomne nedohodnú inak, skončenie tejto zmluvy sa nedotýka povinností zmluvných strán ďalej sa spravovať ustanoveniami čl. III a čl. IV tejto zmluvy a teda uvedené ustanovenia ako aj s nimi súvisiace ustanovenia a také práva a povinnosti, z ktorých povahy vyplýva, že sú časovo obmedzené, majú na základe vôle zmluvných strán trvať aj po ukončení tejto zmluvy.
2. Zmluva sa uzatvára na dobu neurčitú odo dňa jej účinnosti a platí počas doby užívania komunikačných protokolov poskytovateľom, avšak najmenej na dobu 15 rokov.
3. Táto zmluva, ako i práva a povinnosti vzniknuté na základe tejto zmluvy alebo v súvislosti s touto zmluvou v nej výslovne neupravené sa riadia slovenským právnym poriadkom, najmä zákonom č. 513/1991 Zb. Obchodný zákonník v platnom znení a ostatnými súvisiacimi právnymi predpismi.
4. Spory vyplývajúce z tejto zmluvy, spory vyvolané touto zmluvou, ako aj spory a veci týkajúce sa tejto zmluvy prejedná a rozhodne príslušný súd Slovenskej republiky, pokiaľ sa zmluvné strany nedohodnú mimosúdnou cestou.
5. Táto zmluva je vyhotovená v štyroch rovnopisoch, dva pre každú zmluvnú stranu. Táto zmluva nadobúda platnosť v deň jej podpisu zmluvnými stranami a účinnosť dňom nasledujúcim po jej zverejnení v zmysle § 47a zákona č. 40/1964 Zb. Občiansky zákonník v platnom znení.
6. Zmluvné strany si zmluvu prečítali, jej obsahu, právam a povinnostiam z nej vyplývajúcich porozumeli, pričom na znak súhlasu s jej obsahom a so skutočnosťou, že zmluvu neuzavreli v tiesni, pod nátlakom alebo za nápadne nevýhodných podmienok, ju vlastnoručne podpisujú.

V Žiline, dňa

Za Poskytovateľa Za Prijímateľa

.................................................. ..................................................

Ing. Ján Barienčík, PhD.

 konateľ